text: Краят на ерата на дирижаблите – Тайни и Загадки
  На 3 май 1937 година дирижабалът поема на път от Германия за Америка. На борда му има 97 пасажери и членове на екипажа. Цената за един билет, приравнен към днешни стойности, е между 10 000 и 25 000 евро, но полетът си струва, защото предлага невиждан за онова време лукс и удобства – двуместни кабини, всяка със самостоятелна душ кабина, ресторант и наблюдателна палуба за пасажерите. Капитан на полета е Макс Прус – опитен пилот, ветеран от Първата световна война. След тридневен полет, на 6 май 1937 година "Хинденбург" приближава Манхатън. За да угоди на пътниците и за да удиви американската публика, капитанът прелита с цепелина толкова близо до наблюдателната площадка на Емпайър стейт билдинг, че пътниците и посетителите на площадката успяват да си помахат едни на други.